rlitschk/wikidir huggingface dataset:
Thomas Stühlmeyer (* 10. Dezember 1964 in Melle) ist ein düütsch Pastoraltheoloog un Pastoor. Nah sien Schoolafsluss, dat Abitur in Melle, hett he dornah in Frankfort an’n Main un an dat Milltown Institut in Dublin (Irland) studeert. Sien Studium het he 2002 in Patterbuorn mit den Dokter der Theologie afslaten, mit dat Thema: Veränderungen des Textverständnisses durch Bibliodrama, en Standardwark van de Pastoralpsychologie. Siet 1992 is Thomas Stühlmeyer Priester in dat Bisdom Ossenbrügge, toerst Kaplan in Sögel-Clemenswerth un siet 2002 as Pastoor in Ossenbrügge, siet 2015 an de St.-Johannis-Kiärk. Stühlmeyer weer ünner annern Liddmaat van de Liturgisch Kommission un van 2009 bit 2012 Leiter van de Stüernsgrupp van den bisdomswiet katechetischen Perzess. Sien Grootvader Heinrich Stühlmeyer weer en „Stiller Held des Wedderstandes gegen den Natschonalsozialismus“, de wegen sien Insatz för de kathoolsch Kiärk 1940 in dat KZ-Emslandlager verbrocht wurr. Sien Broder is de Kantor un Komponist Ludger Stühlmeyer. Beobachtungen und Gedanken zu den Fenstern der neuen St. Matthäus Kirche in Melle. Melle 1992. Gemeinsam mit Marcus Leitschuh: Bibliodramatische Methoden für den Religionsunterricht. In: Religion. Unterrichtsmaterialien Sekundarstufe I. Juni 2001. Veränderungen des Textverständnisses durch Bibliodrama: eine empirische Studie zu Mk 4, 35 - 41. Schöningh-Verlag, Paderborn 2004, Reihe: Paderborner Theologische Studien,
Hermann Anton Bentele (* 8. Juli 1923 in Ravensburg; † 30. Januar 2014 in Kiel) weer en düütsch Grafiker, Designer, Breefmarkenkünstler un Hoochschoollehrer. He hett in Stuttgart studeert un ansluutend in Stuttgart ok Ünnerricht in Typographie geven. Dornah hett he bi verscheeden Verlage arbeit.1955 hett he de Leitung van de Grafikafdeelen van de Muthesius Warkschool in Kiel övernommen. Van 1961 bit 1972 weer he Rektor van de School, de nu en Hoochschool weer. För de düütsch Bundspost hett he verscheeden Breefmarken entworfen. [www.kn-trauer.de/nachruf/prof-hermann-anton-bentele/37241685 Nahroop in de Kieler Nahrichten] [www.kn-trauer.de/traueranzeige/hermann-anton-bentele/37198458 Doodsanzeig]] Nahroop van de Muthesius-Hoochschool
Bi de Stofflüs(e) oder Holtlüs(e) (Psocoptera) hannelt sik dat um en Ornen mank de Insekten. Se sünd nich neeger verwandt mit annere „Lüse“, de bieten oder sugen doot, as Pelzlüse, Schaamlüse, Kopplüse un de bekannten Blattlüse. De Stofflüse sünd en ole un primitive Ornen. Se stammt ut dat Tiedoller vun dat Perm, wat um un bi 295 bit 248 Millionen Johre torüchliggen deit. Bi de Stofflüse gifft dat bi 5.500 Aarden in 41 Familien un dree Unnerornens. Se weert en poor Millimeters lang. De gröttste Aart is Thyrsophorus metallicus un is meist een Zentimeter groot. De Deerter sünd gries, geel, witt oder bruun. De meisten Aarden slaht vun dat Ütere her na typische Lüse mit groten, breden Kopp, en Achterlief mit breede Segmente, düütlich sichtbare Föhlspriete un lüttje Been. De massive Kopp kann dreiht weern un warrt bruukt, wenn he gegen den Unnergrund tickt warrt, um sik mit Aartgenoten to „unnerholen“. De wecken Aarden heft Flunken un kaamt weltwiet vör. Stofflüse leevt in en fuchtig Umto. In de Natur kaamt se unner annern vor in Boomstämm un Vagelnester. In’t Huus leevt se in Matratzen, Reitmöbels, Böker un ole Spaanplaten. Wenn düsse Deerter in en Wahnung vörkaamt, is dat dor en
Democraten 66 is en linksliberale Partei in de Nedderlannen. De Democraten 66 nömmt sik sülms progressiv, sozialliberal un freesinnig. De Partei is an'n 14. Oktober 1966 dör 44 Personen grünnt wurrn. 25 vun jem weern vördem in annere Parteien aktiv.. Achter de Grünnen vun düsse nee Partei steken dormols sunnerlich Hans van Mierlo, en Journalist vun datt Algemeen Handelsblad, de Parteibaas wurr, un Hans Gruiters, de Fraktschoonsvörsitter vun de VVD ut Amsterdam, de sik dorachter klemmt hett, datt nu ok worraftig en Polit’sche Partei tostanne kamen dö. Vun 1967 af an sitt se in verscheden Starkde in't Parlament. D66 warrt ankeken as de Partei vun de Midd an sik. In de Johre 1973–1977, 1981–1982, 1994–2002 un 2003–2006 hett se bi de Regeerung vun de Nedderlannen mitmaakt. Vun 2006 bit 2018 weer de Kunsthistoriker Alexander Pechtold Baas vun de Partei. De Jugendorganisatschoon hett den Naam Jonge Democraten (JD).D66 is Lidd vun de Allianz vun Liberalen un Democraten vor Europa (ALDE). D66 - Historische ontwikkeling, Parlement & Politiek. "Richtingwijzers voor een progressieve sociaal-liberale visie", D66.nl. Upropen an'n 27 november 2007. Democraten 1966 (D66), Parlement & Politiek. Politieke Barometer: D66 middenpartij bij uitstek. (PDF-Datei bi: wayback.archive.org; 59 kB)
Disse Artikel is man blots en Stubben. Du kannst Wikipedia helpen un em verbetern. Ingolstadt is en kreisfree Grootstadt an den Stroom Donau in Bayern mit 135.815 Inwahner (Stand: 30. Juni 2016) up en Flach van 133,37 km2. Ingoldesstat, de Stätte van den Ingold, wurr eerstmals 806 in en Oorkunn van Kaiser Karl de Groote nömmt. De strategisch un för den Hannel günstig Laag hett dorto führt, dat de befestigt Siedlung gau wassen dee. Um un bi 1250 kreeg Ingolstadt de Stadtrechte. Van 1392 bit 1447 weer Ingolstadt Hööftstadt van dat Hartogdom Bayern-Ingolstadt. De Universitätsstadt weer all in dat 14. un 15. Johrhunnert en Hannelszentrum van wassen Bedüüden, insbesünnere Solt, Wien un Beer hemm dorbi en bedüüden Rull speelt. Hüüd sünd in Ingolstadt de AUDI AG, EADS un Media-Saturn to Huus. Horst Seehofer (*1949) Politiker, Bundsminister un Ministerpräsident van Bayern Pauline Strauss-de Ahna (1863-1950) Sopranistin Website van de Stadt Ingolstadt Website van den Förderverein Bayerische Landsfestung Ingolstadt Stadtgeschichte
James Kinsey (* 22. März 1731 in Philadelphia, Provinz Pennsylvania; † 4. Januar 1803 in Burlington, New Jersey) weer en US-amerikaanschen Jurist un Politiker. He weer in de Johren 1774 un 1775 Delegeerten för New Jersey in’n Kuntinentalkungress. Kinsey is 1731 in Philadelphia boren un güng later op en Common School. He hett Juristeree studeert un is 1753 in New Jersey as Avkaat tolaten worrn. He weer an Gerichten in New Jersey un Pennsylvania aktiv un hett in Burlington leevt. Dor is he ok in de Politik aktiv worrn. Von 1772 bet 1775 seet he in dat Aforntenhuus von de New Jersey General Assembly. In de Johren 1770 hett he sik de Revolutschoonsbewegung anslaten. In de Johren 1774 un 1775 weer he denn Maat in dat Committee of Correspondence för Burlington. Gliektiedig weer he Delegeerten för New Jersey in’n Kuntinentalkungress. An’n 20. November 1789 is Kinsey as Chief Justice Vörsitter an’n New Jersey Supreme Court worrn. He is 1803 in sien Wahnoort Burlington doodbleven. James Kinsey in de Datenbank van Find a Grave (engelsch) Normdaten: LCCN: n98108603 | VIAF: 16548263 | Wikipedia-Personensöök
Jewgeni Jurjewitsch Tomaschewski (russisch: Евгений Юрьевич Томашевский, wetenschaplich Transliteratschoon Evgenij Tomaševskij; * 1. Juli 1987 in Saratow) is en führen russisch Schachmeester. Tomaschewski wurr 1997 russisch Jöögdmeester U10, 2001 Sieger van de U18, in dat sülvige Johr speel he eerstmals an de Meesterschap van de Utwussen in Elista mit, wo he as 14-Johriger meest 50 Perzent van de Punkte sammeln dee un sück achtnor slahn hett. Bi de Jöögdweltmeesterschap U16 in Kallithea (Chalkidiki) 2003 wunn he de Bronzemedaille, bi de Jöögdweltmeesterschap U18 in Iraklio in dat Folgejohr wurr he Viezweltmeester achter den poolsch Speler Radosław Wojtaszek. 2005 hett he sück weer för dat Finale van de russisch Meesterschap in Moskau qualifizeert, de in dat Johr besünners stark besett weer un van Sergei Rublewski wunnen wurr. In dat sülvige Johr kreeg he van de FIDE den Grootmeestertitel tospraaken. De erforderlichen Normen hett he in‘ Juli 2001 bi dat Czech Open in Pardubice, in‘ August 2004 bi en GM-Turnier in Saratow un in‘ November 2004 bi en Turnier in Serpuchow reckt. 2006 deel he Platz 1 bi dat Czech Open in Pardubice un Platz 2 in de Hööchste Liga van Russland, dat Qualifikatschonsturnier in Tomsk to de russisch Meesterschap in dat sülvige
Finn betekent Finn, Persoon von dat Volk von de Finnen, Finn, Oort in de Gemeen Hagen in’n Landkreis Cuxhoben, Neddersassen, Finn, en Vörnaam, Finn, internatschonale Bootsklass, Finn, düütschen Naam von de Gemeen Vinni in Eestland, Finn, belgisch-nedderlandschen Kinnerfilm ut dat Johr 2013, Finn von Freesland, freeschen König, Finn Spur, Felssporn in de Ross Dependency, Antarktika, Huckleberry Finn, Romaanfigur bi Mark Twain, River Finn, Stroom in Ierland, de in’n River Foyle münnt, Stift Finn, Deernsschool in Eestland, Finn mac Cumhaill, Held ut de eirschen Sagen. Finn is de Familiennaam von A. J. Finn (* 1979), US-amerikaanschen Schriever, Charlie Finn (* 1975), US-amerikaanschen Schauspeler, Frank Finn (1868–1932), engelschen Ornitholoog, Gilbert Finn (1920–2015), kanaadschen Politiker, James Finn (* 1956), US-amerikaanschen Musiker, Jerry Finn (1969–2008), US-amerikaanschen Musikproduzent, John Finn (* 1952), US-amerikaanschen Schauspeler, John William Finn (1909–2010), US-amerikaanschen Offzeer, Julio Finn (* 20. Johrhunnert), US-amerikaanschen Schriever un Musiker, Kate Belinda Finn (1864–1932), brietsche Schachspelerin, Lea Finn (* 1981), düütsche Sängerin, M. G. Finn (* 1958), US-amerikaanschen Chemiker, Mali Finn (1938–2007), US-amerikaansche Casting-Agentin, Margot Finn, brietsche Historikerin, Michelle Finn (* 1989), eirsche Löperin, Michelle Finn-Burrell (* 1965), US-amerikaansche Sprinterin, Mickey Finn (1947–2003), brietschen Perkussionist, Mindy Finn (* 1981), US-amerikaansche Politikerin, Neil Finn (* 1958), neeseelandschen
Robert Finn is de Naam von Robert Finn (* 1922), US-amerikaanschen Mathematiker, Robert Finn (* 1945), US-amerikaanschen Diplomaat, Robert Finn (* 1953), US-amerikaanschen Bischop, Robert Finn (* 1973), belgischen Kumponist un Dirigent, Robert Emmett Finn (1877–1951), kanaadschen Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Sean Finn is de Naam von Sean Finn (* 1958), kanaadschen Politiker un Manager, Sean Finn (* 1978), eirschen Footballspeler, Sean Finn (* 1980), düütschen DJ un Musikproduzent, Sean Finn (* 1982), US-amerikaanschen Basketballspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Finn (hoochdüütsch Finna) is en Dörp in de Gemeen Hagen in’n Landkreis Cuxhoben, Neddersassen. Dat höört binnen de Gemeen Hagen to de polietsche Oortschop Braamst. To Finn höört ok de Oortsdeel Finterbarg. De Oort liggt op de Oosterholter Geest. Dat Water ut dat Rebeed flütt över de Gackau af. De Naveröörd sünd Gackau un Kraansmoor in’n Noorden, Langenfeld un Loh in’n Noordoosten, Finterbarg, Harndorp un Ax in’n Oosten, Bremerhorn un Biloh in’n Süüdoosten, Albst in’n Süden, Dorphagen in’n Süüdwesten un Hagen un Braamst in’n Noordwesten. Finn kummt 1105 as Feneno toeerst in de Oorkunnen vör. In de Franzosentied von 1810 bet 1814 hett de Oort to de Mairie Dammhagen in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Braamst in dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Landkreis Wersermünn worrn un 1977 von’n Landkreis Cuxhoben. De Oort hett fröher en egen Gemeen billt, de 1929 Deel von de Gemeen Harndorp worrn is. Mit de Gemeenreform in Neddersassen an’n 1. März 1974 is de Gemeen Harndorp
Burchard Wulff (* üm 1620 in Lübeck; † 1701 ok dor) weer en Maler von dat noorddüütsche Barock ut Lübeck. Wulff is üm 1620 rüm in Lübeck boren un in Kiel opwussen. He weer later op Wannerschop dör de Nedderlannen, Frankriek un England: Na düsse Tied hett he sik ok noch teihn Johr in Spanien un twee Johr in Italien ophollen. 1655 keem he na Kiel trügg un güng 1658 an’n Hoff in de sweedsche Stadt Wismer. Dor hett he en Bild von König Karl X. Gustav von Sweden mit siene Fro Hedwig Eleonora von Sleswig-Holsteen-Gottörp maalt. 1659 is he von’n Lübecker Raad as Freemeester tolaten worrn. Siene Lübecker Warken in de Marienkirch un in’n Doom sünd 1942 en Opper von’n Luftangreep op Lübeck worrn. Bewohrt sünd noch de Biller in Jakobi, Ägidien, in de neegootsche Propstiekirch un in de Sammlungen von dat St.-Annen-Museum. Tafelbild Christus an’t Krüüz, ünnerschreven „BWF“ un mit Datum „1662“, fröher St. Marien, verbrannt 1942 Porträt von Paster Albert Balemann († 1672), ünnerschreven „B. Wulff fecit“, fröher St. Marien, verbrannt 1942 Jüngst Gericht, ünnerschreven „B. WulFF INV & F 1673“, fröher Lübecker Doom, verbrannt 1942 Archidiakonus Lukas Stein († 1671), ünnerschreven „BW. Fecit“, St. Jakobi in
Amir Bahadur Khan II. Abbasi (* in dat 17. Johrhunnert; † 1702) weer Emir von Shikarpur von 1690 bet to sien Dood 1702. Bahadur Khan II. von’n Stamm von de Daudputra weer de Söhn von Firuz Khan Abbasi. He hett siene Heimaat Tarai verlaten un sik bi Bhakkar (vondaag Distrikt in Punjab/Pakistan) dallaten. 1690 hett he Shikarpur as siene ne’e Hööftstadt grünnt, na de toeerst ok de Region ehren Naam kregen harr (vondaag Bahawalpur). He weer von 1690 bet to sien Dood 1702 Emir von Shikarpur. Sien Nafolger as Emir weer sien eenzigen Söhn Muhammad Mubarak Khan I. Ashiq Muhammad Khān Durrani: History of Multan: From the early period to 1849 A.D., S. 100 (Digitalisat) Stammboom un Geschicht von de Abbasi-Dynastie von Bahawalpur (engelsch)
Lee Seo-woo (Hangul 이서우; Hanja 李瑞雨; * 1. März 1633 in Seoul; † 14. Oktober 1709) weer en koreaanschen Philosoph, Dichter un Politiker in de Tied von de Joseon-Dynastie, as Korea ünner Mandschu-Herrschop stünn. He weer Anhänger von de Partei von de Süüdmänner. As Philosoph stünn he in de Traditschoon von de neokonfuziaanschen Denkers Heo Mok un Yun Hyu. He hett ok ünner de Schrieversnaams Songgok (송곡) un Songpha (송파) schreven. Songpamunjip (송파문집, 松坡文集) Gangsa (강사, 康史) Jangsanhooji (장산후지, 萇山後誌) Dongraeseungramhooji (동래승람서후지, 東萊勝覽書後誌)
Abraham van Riebeeck (* 18. Oktober 1653 in de Kapkolonie, vondaag Süüdafrika; † 17. November 1713) weer von 1709 bet to sien Dood 1713 Generalguvernör von Nedderlandsch-Indien. He weer ok Opdecker, de en poor lüttjere un gröttere Reisen na de oostindischen Eilannen daan hett. Van Riebeeck is 1653 in de Kapkolonie as Söhn von Maria, borene de la Queillerie (28. Oktober 1629–2. November 1664), un Jan van Riebeeck (21. April 1619–18. Januar 1677) boren. Sien Vader weer Kummandant von de Kapkolonie. Nadem he 1676 sien Studium afslaten harr, is he as Koopmann in de nedderlandsche Oostindien-Kumpanie intreden. 1709 hett he dat Amt as Generalguvernör von Joan van Hoorn övernahmen. Na sien Dood weer 1713 Christoffel van Swoll sien Nafolger. Van Riebeeck hett 1678 Elisabeth van Oosten freet. De beiden harrn söss Kinner, ünner annern Johanna Maria van Riebeeck (1679–1759), de Abraham van Riebeeck sien Vörgänger as Generalguvernör, Joan van Hoorn, freet hett. George Mason University post on Women in History
Franz Ernst von Hessen-Darmstadt (* 25. Januar 1695 in Gießen; † 8. Januar 1716 in Darmstadt) weer en düütschen Aadligen. Franz Ernst von Hessen-Darmstadt weer de drüdde Söhn von Landgraaf Ernst Ludwig von Hessen-Darmstadt (15. Dezember 1667–12. September 1739) un Dorothea Charlotte von Brandenburg-Ansbach (28. November 1661–15. November 1705). Nadem sien Broder Karl Wilhelm 1707 in’n Spaanschen Arvfolgkrieg doodbleven is, is Franz Ernst 1709 sien Nafolger as Regimentsinhebber von dat Hessen-Darmstädtsche Kreisregiment worrn. Normdaten: GND: 102084275X (OGND, AKS) | VIAF: 233112128 | Wikipedia-Personensöök
Daniel Quare (* 1648 oder 1649 in Somersetshire; † 21. März 1724 in Croydon) weer en engelschen Klockmaker ut London. Quare is 1648 oder 1649 in Somersetshire boren. 1671 is he bi de Londoner Worshipful Company of Clockmakers intreden un dor 1708 to’n „Master“ wählt worrn. Blangen Klocken hett Daniel Quare ok en Reeg Barometers un mathemaatsche Instrumenten boot. Klocken von Daniel Quare höört to de Royal Collection in’n Buckingham Palace un in’n Hampton Court Palace. Üm 1680 rüm hett he to de sülve Tied as Edward Barlow en Veerdelrepetitschoonsmechanismus för Taschenklocken utklamüsert, för den he 1686 en Patent anmellen kunn. Daniel Quare. Mehr Biller, Videos oder Audiodateien to’t Thema gifft dat bi Wikimedia Commons. Fritz von Osterhausen: Callweys Uhrenlexikon. Callwey, München 1999, ISBN 978-3766713537. S. 260 Normdaten: GND: 136105327 (OGND, AKS) | VIAF: 80506539 | Wikipedia-Personensöök
Amir Muhammad Mubarak Khan I. Abbasi (* in dat 17. Johrhunnert; † August 1726 in Shikarpur, Pakistan) weer von 1702 af an Emir von Shikarpur. He weer de eenzige Söhn von Bahadur Khan II. un is na’n Dood von sien Vader 1702 sien Nafolger as Emir worrn. För de Deensten, de he den Schah-Söhn Nuiz ud-Din leist hett, hett Muhammad Mubarak Khan I. Shikarpur, Bakhtiarpur un Khanpur as Lohn kregen. Siene Hööftstadt harr he in Shikarpur. He weer en goden Kummandör un hett in de Tied von sien Regeer en Reeg Slachten gegen den verwandten Kalhora-Clan fuchten. 1723 hett he afdankt un sien Söhn Sadiq Muhammad Khan I. is Emir worrn. Muhammad Mubarak Khan I. is in’n August 1726 in Shikarpur doodbleven. Ashiq Muhammad Khān Durrani: History of Multan: From the early period to 1849 A.D., S. 100 (Digitalisat) Stammboom un Geschicht von de Abbasi-Dynastie von Bahawalpur (engelsch)
Elias Christoph Heiß (* 1660 in Memmingen; † 1731 in Trunkelsberg) weer en düütschen Koppersteker. Heiß is 1660 in Memmingen boren. As Koppersteker hett he de Schaavkunst wedder in Düütschland inföhrt, de Ludwig von Siegen utklamüsert harr. Er wirkte in Augsburg un hett dat mit siene groten „Thesen“ to Rohm un Riekdom bröcht, so dat he sik 1729 dat Good Trunkelsberg köpen kunn. Siene Nakamen hebbt den Naam Heuß föhrt un sünd 1738 adelt worrn. Een von siene Schölers weer de Koppersteker Bernhard Vogel (1683–1737). Elias Christoph Heiß. Mehr Biller, Videos oder Audiodateien to’t Thema gifft dat bi Wikimedia Commons. Normdaten: GND: 124318460 (OGND, AKS) | VIAF: 74122293 | Wikipedia-Personensöök
Iwan Fjodorow (russisch Иван Фёдоров) is de Naam von Iwan Fjodorow (1520–1583), russ’schen Bookdrucker, Iwan Fjodorow († 1733), russ’schen Seefohrer, Iwan Fjodorow († 1941), russ’schen Preester. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Iwan Fjodorow (russisch Иван Фёдоров; † 1733) weer en russ’schen Offzeer. Fjodorow weer Kummandant von dat Schipp Archangel Gawriil (Arzengel Gabriel) mit dat in’n Sommer 1732 de Landvermeter Michail Gwosdew en Fohrt na Kamtschatka maakt hett, üm Koorten von de Beringstraat antoleggen. Baas von de Expeditschoon weer toeerst Afanassi Schestakow, na Schestakow sien Dood 1730 Dmitri Pawluzki. De Reis güng von de Ochotskische See na Noorden dör de Beringstraat. Dat Schipp is an een von de Diomedes-Eilannen lannt un keem an’n 21. August 1732 an de Küst von Alaska na dat hüdige Kap Prince of Wales. Fjodorow weer dormit de eerste Seefohrer, de de noordwestamerikaansche Küst von Westen ut reckt hett. Al bi dat Inschippen in’n Juli 1732 weer Fjodorow swoor krank. Kort nadem de Expeditschoon wedder in Kamtschatka ankamen is, is he doodbleven. Walter Krämer (Hrsg.): Die Entdeckung und Erforschung der Erde. Brockhaus Verlag, Leipzig 1976 Lydia T. Black: Russians in Alaska. 1732–1867. University of Alaska, Fairbanks 2004, ISBN 1-88996-304-6
Husain I. ibn Ali (araabsch: حسين بن علي‎; † 1735) weer von 1705 bet 1735 Bey von Tunis un Begrünner von de Dynastie von de Husainiden, de in Tunesien (mit Pausen) bet 1957 an de Macht bleven is. Nadem 1705 de Muradiden-Beys dör en Militäropstand stört worrn sünd, sünd in Tunis swore Machtkämpf twüschen Korsaren un de osmaanschen Janitscharen utbraken. In düssen Stried hett Husain I. ibn Ali, en osmaanschen Kavalleriekummandör ut Anatolien dat henkregen, de Macht an sik to nehmen un hett de Dynastie von de Husainiden begrünnt. Dorbi is he ut Algerien ünnerstütt worrn. In de Johren, de denn kemen, kunn he Freden in dat Land bringen un hett de Verwaltung mit Hülp von Törken ut de osmaansche Riekshööftstadt Istanbul utboot. So hett sik en ne’e Oberschicht billt, op de sik de Husainiden stütten kunnen. As siene Macht sekert weer, hett Husain I. ibn Ali dörsett, dat de Herrschop verarvt warrt. Dorbi hett dat Seniorat gullen, na dat toeerst de Bröder von’n Herrscher den Throon övernehmt, bevör de Söhns dat Regeer övernehmen köönt. Düsse Regel hett later jümmer wedder to Machtkämpf twüschen de Husainiden föhrt. Stephan und Nandy Ronart: Lexikon der Arabischen Welt. Artemis Verlag, Zürich und München
Engelbert Johann von Bardenfleth (* 1667 in Rechtebe; † Juni 1738) weer ne düütschen Verwaltungsbeamten. Von Bardenfleth is in’n Oktober 1667 as Söhn von Anna Margaretha, borene von Schaden (23. Oktober 1640–17. Januar 1719), un Addo von Bardenfleth (1632–26. Dezember 1692) in Rechtebe boren un an’n 22. Oktober in de Marien-Kark in Weersbe döfft worrn. He weer Amtmann von dat Amt Neehuus un Regerungsraad in Stood. Na’n Dood von’n Richter Georg Künhardt in Öberndörp hett dat en Rechtsstried över de Nafolg geven un von Bardenfleth hett interimswies sien Amt mit övernahmen. He weer verheiraadt mit Metta Catharina von Issendörp. http://www.online-ofb.de/famreport.php?ofb=lesum&ID=I044103&nachname=VON+BARDENFLETH&lang=es Normdaten: GND: 1034669303 (OGND, AKS) | VIAF: 300561244 | Wikipedia-Personensöök
Pierre Joseph du Plat (* 11. August 1691 in Namur, Belgien; † 1753 in Ratzborg) weer en kurförstlich hannöverschen Offzeer un Kartograaf. He weer ut de franzöösche Eddelfamilie du Plat un is 1691 in Namur as Söhn von Pierre Joseph du Plat (1657–1709) un Helène de Sacrée (1670–??) boren. Du Plat weer Koptein in’t Inschenör-Korps mit Garnison in Ratzborg. Von 1731 af an weer he dor statschoneert un weer mit dat Anleggen von Koorten in dat Hartogdom Loonborg beopdragt. Ünner annern hett he dorbi ok dat Dörp Nüchel vermeten un de Floorkoort von Nüchel tekent. An’n 8. Oktober 1721 hett he in Löhrsdörp Engel Justina Janus (* 9. September 1700) freet, de Dochter von’n Goodsverwalter op Good Löhrsdörp, Christian Janus (1673–??), un Hedwig Magarete Stempel. De beiden harrn twee Döchter un acht Söhns, ünner annern Georg Josua (1722–1795), hannöverschen Generaalleutnant un Kartograaf, Peter Joseph (1728–1782), hannöverschen Böverdiekgreev, Johann Wilhelm (1734–1806), hannöverschen Generaalleutnant un Kartograaf, un Anton Heinrich (1738–1795), hannöverschen Generaalleutnant un Kartograaf. Stammbaum Pierre Joseph du Plat, geb. am 11. August 1691, bestätigt 18. Juli 1769 von der Königlich Groß Britanisch Churfürstlich Braunschweig-Lüneburgischen Regierung im Herzogtum Lauenburg, 1769 Gothaisches Genealogisches Taschenbuch der Adeligen Häuser, Reihe B (Alter Adel und Briefadel),
Friedrich Wilhelm von Westfalen (* 5. April 1727 in Patterbuorn; † 6. Januar 1789 in Hilmssen) weer Förstbischop von Hilmssen un Patterbuorn. Von Westfalen is 1727 in Patterbuorn boren. 1757 weer he in dat Doomkapittel von Patterbuorn Doomkellner. An’n 7. Februar 1763 is he as Bischop von Hilmssen wählt worrn un an’n 23. Oktober hett sien Unkel, de Patterbuorner Förstbischop Wilhelm Anton von der Asseburg em in’n Hilmsser Doom wieht. An’n 1. März 1773 is he in Patterbuorn Koadjutor mit dat Nafolg-Recht worrn. Tosätzlich is he 1775 as Apostoolschen Vikar von dat Apostoolsche Vikariat von’n Noorden ernannt worrn. Mit’n Dood von sien Unkel an’n 26. Dezember 1782 kreeg he dat Amt as Bischop von Patterbuorn, dat he 1783 denn offiziell in Besitt nahmen hett. De Bischop hett en Reeg Reformen dörföhrt, ünner annern in dat Schoolwesen un in de Bueree. De Borg Poppenborg in Borgstemmen hett he ümboon laten. Ut dat Palais von de Borg, de vördem maal as Brohuus bruukt worrn is, hett he en kathoolsche Kark maken laten. De Dören von dat Gebüüd wiest vondaag noch de Johrstall 1785. Ok dat Slott Fürstenberg is in siene Tied anleggt worrn un dat Slott Laer hett sien hüdige Form kregen.